recursal/SuperWikiNEXT-32B huggingface dataset:
**Majestic tree hound** on yhdysvaltalainen koirarotu.

Ulkonäkö
--------

Majestic tree houndia kuvaillaan ulkonäöltään "erityisen ajokoiramaisen näköiseksi". Sillä on kasvojen alueella samanlaiset rypyt ja riippuva kaulanahka kuin vihikoiralla. Korvat ovat erittäin pitkät, matalalle asettuneet ja ohuet. Kaikki värit ja väriyhdistelmät sallitaan. Säkäkorkeus vaihtelee uroksilla 66–76 cm ja paino 36-–50 kg välillä, nartuilla vastaavat mitat ovat 62–76 cm ja 34–45 kg.

Luonne ja käyttäytyminen
------------------------

Majestic tree hound on lempeä, hyväluonteinen, tasapainoinen, kunnioitusta herättävä, helppo kouluttaa. Sillä on tarkka hajuaisti, kaunis ääni ja luonnollinen puuhunajamistaito.

Alkuperä
--------

Yhdysvaltain eteläosavaltioiden alkuperäiset pesukarhukoirat olivat englanninkettukoirasta polveutuneiden ajokoirien jälkeläisiä. Ne risteytyivät vihikoiran kanssa, minkä tuloksena kehittyivät puuhun ajavat koirat. Alkuperäiset puuhun ajavat koirat olivat melko raskaita ja muistuttivat ylipäänsä enemmän vihikoiraa. Myöhemmin erityisesti pesukarhukoirista kehittyi virtaviivaisempia ja nopeampia, mutta osa kasvattajista tavoitteli varhaista, hidasta rotutyyppiä, jolla oli vihikoiralta peritty ominaisuus saada vainu heikoimmastakin jäljestä.

Vuonna 1979 Lee Newhart otti tavoitteekseen jalostaa uudelleen alkuperäinen puuhun ajava koira, ja jo vuonna 1980 hänen luomansa rotu hyväksyttiin *National Kennel Club*:ssa. Myöhemmin Ithacassa perustettiin *National Majestic Tree Hound Association*.

Rotu kuuluu amerikkalaisiin ns. "puuhun ajaviin koiriin" (*treeing dogs*). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Majestic tree hound kehitettiin suurriistan, kuten ilveksen, karhun, puuman ja jaguaarin metsästykseen.

Lähteet
-------

1. 1 2 3 4 5  Morris, Desmond. *Dogs - The Ultimate Dictionary of Over 1000 Dog Breeds*, s. 228-229 Trafalgar Square, 2008: North Pomfret, Vermont.
2. ↑  Breed Standards for the Majestic Tree Hound (Arkistoitu – Internet Archive). National Kennel Club. Haettu 13.5.2021.
**Toiset meistä** on Rauno Lehtisen säveltämä ja Mikko Haljoen sanoittama laulu, joka tehtiin alun perin vuonna 1968 Laila Kinnusen laulettavaksi. Kinnunen itse levytti sen kuitenkin vasta vuonna 1980 uransa viimeisenä levytyksenä. Tunnetuimmaksi versioksi laulusta on muodostunut Pepe & Paradise -yhtyeen vuonna 1973 tekemä ensilevytys albumille *Pepe & Paradise*. Sen sovitti Markku Johansson, joka soittaa myös kappaleen flyygelitorvisoolon.

Bossa nova -rytmiin sävelletty laulu alkaa sanoilla "Niin ovat toiset meistä / laivoja jotka löytävät väylänsä yksin".

Laila Kinnusen ja Pepe & Paradisen ohella laulun ovat levyttäneet ainakin Eino Grön 1983, Matti Salminen 1987 ja Riki Sorsa samannimiselle albumilleen vuonna 1998. Juha Henrikssonin vuonna 2010 julkaistu Rauno Lehtisen musiikkielämäkerta on nimetty laulun mukaan *Toiset meistä – Rauno Lehtinen ja musiikki*.

Vuonna 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. "Toiset meistä" ylsi kyselyn kokonaistuloksissa sijalle 95.

Lähteet
-------

1. ↑  Rasilainen, Reino: Äidin varjo ja valo *Valitut Palat*.  26.10.2009.  Arkistoitu 29.8.2014. Viitattu 1.12.2014.
2. ↑  Muistojen bulevardi, Sinitaivas. Yleisradio. Viitattu 1.12.2014.
3. ↑  Lehtinen, Rauno: Toiset meistä, bossa nova[vanhentunut linkki], Sheet Music Catalogue, Music Finland. Viitattu 1.12.2014.
4. ↑  Riki Sorsa: Toiset meistä, Discogs.com. Viitattu 1.12.2014.
5. ↑  Toiset meistä (Sidottu)[vanhentunut linkki], Adlibris. Viitattu 1.12.2014.
6. ↑  Hakutulos Toiset meistä[vanhentunut linkki], Äänitearkisto, viitattu 1.12.2014.
7. ↑  100 maailman parasta laulua.  *Helsingin Sanomat*, 15.1.2022. Artikkelin verkkoversio (maksullinen). Viitattu 15.1.2022.
**Petermanniaceae** on kasviheimo koppisiemenisten Liliales-lahkossa. Heimossa on vain yksi laji: *Petermannia cirrosa*. Sen sukulaisia ovat myrkkylilja- (Colchicaceae) ja punahuppukasvit (Alstroemeriaceae).

Tuntomerkit
-----------

*Petermannia cirrosa* on juurakollinen ja puuvartinen köynnös, joka kiipeilee lehtivastaisten kärhien avulla. Sen juurissa on juuripurje (velamen). Putkiloita on myös varressa ja lehdissä toisin kuin yleensä yksisirkkaisilla, joilla niitä on tavallisesti vain juurissa. Varsi on okainen. Lehdet kiinnittyvät kierteisesti ja ovat lyhytruotisia; lavassa on vahva keskisuoni ja yhteensä 5–7 pääsuonta, suonitus on verkkomainen. Kukinto on viuhkomainen, sijaitsee kärhien tavoin lehteä vastapäätä, ja kukkaperät ovat nivelettömät, kukat pienehköjä. Kehälehdet ovat yksisuonisia ja keskikokoisia. Sikiäin on kehänalainen, istukat ovat parietaalisia (laitaistukoita) ja niissä on paljon siemenaiheita. Siemenaihe on kaksikalvoinen ja sen sydämessä eli nukelluksessa on laitasolukko (siemenaihe on krassinukellaattinen). Hedelmä on marja ja siemenet ovat paksukuorisia. Kasvin aineenvaihduntatuotteista puuttuvat saponiinit, joita on myrkkyliljakasveilla, joihin laji aikaisemmin luokiteltiin.

Kärhet ja kukinnot ovat itse asiassa varsipäätteisiä (terminaalisia), mutta tulevat lehtivastaisiksi, kun hankaverson voimakas kasvu siirtää ne paikaltaan.

Levinneisyys
------------

Laji kasvaa harvinaisena Australian itärannikon keskiosassa.

Australian varhaiseoseenikaudelta tunnetaan lajia muistuttava fossiili (*Petermanniopsis*).

Lähteet
-------

* Stevens, P. F. (2001 onwards). Petermanniaceae Angiosperm Phylogeny Website. Version 12, July 2012 [and more or less continuously updated since].

### Viitteet

1. 1 2 3 4 5  Stevens 2001–, viittaus 28.1.2015

Aiheesta muualla
----------------

* Levinneisyyskartta:
* Kuvia:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q3376997
* Wikispecies: Petermanniaceae
* APNI: 132245
* CoL: 625W6
* EPPO: 1PEMF
* Fossilworks: 182979
* GBIF: 3736
* GRIN: 851
* iNaturalist: 71597
* IPNI: 77126731-1
* IRMNG: 119588
* ITIS: 896982
* NCBI: 293660
* Open Tree of Life: 695980
* POWO: urn:lsid:ipni.org:names:77126731-1
* Tropicos: 50304849
* Watson & Dallwitz: peterman
* WFO: wfo-7000000455

 |

 |
**Majdal Shams** on pääasiassa druusien asuttama kylä Israelin miehittämällä Golanin kukkuloiden alueella. Kylän asukasluku oli vuoden 2018 lopussa 11 044.

Maantiede
---------

Talvista paikallista maisemaa.
Majdal Shams sijaitsee Israelin miehittämän Golanin kukkuloiden alueen pohjoisosassa Hermonvuoren juurella. Kylän lähellä sijaitsee myös Israelin ja Syyrian vastainen tulitaukolinja.

Historia
--------

Israel valtasi Golanin kukkuloiden alueen niin sanotun kuuden päivän sodan aikana vuonna 1967. Majdal Shams oli suurin druusien asuttamista kylistä alueella. Majdal Shams sai oman kuntansa aseman Israelissa 1982.

Israel liitti Golanin alueen itseensä vuonna 1981. Sota ja liitos erotti Golanin druusit druusikylistä Syyrian puolella. Majdal Shamsin druusit ovat pitäneet silti yllä läheisiä yhteyksiä druusikyliin Syyrian puolella rajaa. Paikallisten druusien suhteet Israeliin eivät ole aina sujuneet mutkatta. Monet kylän druuseista ovat syyriamielisiä. Esimerkiksi vuonna 2019 kylässä järjestettiin mielenosoituksia Israelin Golanin kukkuloiden liitosta vastaan. Suhteiden Israeliin voidaan kuitenkin myös sanoa vähittään ajoittain toimivan myös hyvin.

Talous
------

Majdal Shamsin ympärillä on maatalousaluetta, jolla kasvatetaan esimerkiksi hedelmiä. Nykyisin paikallisille on töitä myös matkailualalla.

Väestö
------

Majdal Shamsin asukasluku oli vuoden 2018 lopussa 11 044. Vuonna 2002 vastaava luku oli 8 240 ja vuonna 1968 noin 3 500.

Lähteet
-------

1. 1 2 3 4 5 6  Fred Skolnik ja Michael Berenbaum: *Encyclopaedia Judaica Volume 13 Lifr-Mek*, s. 407. Thomson Gale, 2007. ISBN 978-0-02-865928-2. (englanniksi)
2. 1 2  Ilan Ben Zion: Drinking with the Druze in Majdal Shams *VICE*. Viitattu 12.10.2019. (englanniksi)
3. ↑  Youssef M. Ibrahim: Majdal Shams Journal; When Nations Draw Lines, the Druse Find a Way *The New York Times*. Viitattu 12.10.2019. (englanniksi)
4. ↑  Druze protest in Golan against Trump’s recognition of Israeli sovereignty *The Times of israel*. Viitattu 12.10.2019. (englanniksi)
5. ↑  List of localities, in Alphabetical order (pdf) Central Bureau of Statistics. Viitattu 12.10.2019. (englanniksi)

Aiheesta muualla
----------------

* Kuvia tai muita tiedostoja aiheesta **Majdal Shams** Wikimedia Commonsissa
**George Turner** (1841–1910) oli englantilainen, etenkin maisemiin erikoistunut taidemaalari. Häntä kutsuttiin "Derbyshiren John Constableksi", koska Turner kuvasi turmeltumatonta englantilaista maaseutua.

Maisema Barrow on Trentistä, 1881
Uransa alkuvaiheessa Turner pyrki lähes valokuvamaiseen tarkkuuteen ja luonnon jäljentämiseen, mutta 1880-luvulta alkaen hänen töissään alkaa näkyä impressionismin vaikutus.

Turner oli taiteilijana enimmäkseen itseoppinut. Hänen suosikkimaalauspaikkansa oli Barrow upon Trent Derbyshiren eteläosassa. Siellä hän tapasi myös tulevan vaimonsa. He menivät kylässä naimisiin, asettuivat vaimon kotitilalle ja saivat neljä lasta.

Mutkitteleva jokivarsi ja Derbyshiren maalaisniityt olivat Turnerille jatkuva inspiraation lähde. Hän maalasi etenkin sadonkorjuuaiheita, jokea ylittäviä vaunuja laiduntavaa karjaa ja jokivarressa virkistäytyviä ihmisiä. Hän tuotti satoja idyllisi maisemamaalauksia maaseudusta, joka tulisi pian muuttumaan maatalouden koneellistumisen myötä. Turner oli suosittu taiteilijoiden ja ostajien keskuudessa ja myi hyvin jo elinaikanaan. Hän piti monia näyttelyitä Nottinghamissa ja Birminghamissa, mutta ei koskaan Lontoossa. Nykyisin hänen töitään on Derbyn kaupunginmuseossa.

Lähteet
-------

1. 1 2  Derbyshire Artists Derbyshire UK
2. 1 2  Turner, George - 'Derbyshire's John Constable' Bygone Derbyshire
3. ↑   Speel, Bob: Derby 19th century British art
4. ↑  The Artist on Tour[vanhentunut linkki] Visit Peak District

CommonsCommons
Wikimedia Commonsissa on kuvia tai muita tiedostoja aiheesta **George Turner**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Taiteenala | 
* RKD Artists
* Te Papa (New Zealand)
* ULAN

 |
|  |
| Muut | 
* SNAC

 |

 |
**Sound Horizon (サウンドホライズン)**, fanien käyttämältä nimeltään *Sanhora* (サンホラ) on japanilainen ryhmä muusikkoja, joiden johtajana ja yhtyeen perustajana toimii säveltäjä Revo. Ryhmä käyttää itsestään nimitystä "fantasiayhtye" (幻想楽団). Yhtyeen tyylilajina on J-rock/J-pop.

Musiikillinen tyyli
-------------------

Sound Horizonin kappaleet sisältävät tarinoita, sillä albumin jokainen kappale sisältää oman tarinansa ja albumi yhdessä muodostaa suuren tarinan. Musiikissa on vahvoja anime-vaikutteita ja Revo on säveltänyt muun muassa Gunslinger Girl -animen *image album*. Musiikin sanoitukset ovat yleensä mystisiä ja metaforisia, jopa enemmän kuin muilla J-rock-muusikoilla. Kappaleiden aiheina ovat muun muassa sota, rikollisuus, parisuhteet, legendat, unet ja muinaiset kiroukset.

Historia
--------

Yhtye sai alkunsa, kun Revo julkaisi musiikkituotoksiaan kotisivuillaan 1990-luvun loppupuolella. Sound Horizon osallistui Comic Marketiin vuonna 2001 ja julkaisi ensimmäisen tarina-albuminsa *Chronicle:n*, joka sisälsi vain instrumentaalikappaleita, satunnaisilla kerronnalla ja taustakuorolla sekä äänitehosteilla. Varsinainen laulaminen alkoi vasta heidän toisella levyllään *Thanatos*. 

Vuonna 2004 yhtye julkaisi albumin *Elysion ~Rakuen e no Zensōkyoku~*. Se oli yhtyeen ensimmäinen levy-yhtiön kautta julkaisema albumi, ja koostui pääosin siihen mennessä omakustannelevyillä julkaistuista kappaleista.

Jäsenet
-------

Ainoastaan säveltäjä Revo on pysyvänä jäsenenä jokaisella levyllä. Muut jäsenet/tukihenkilöt vaihtelevat levyittäin.

### Pysyvät jäsenet

* Revo: sävellys, sanoitus, laulu, kitara, kosketinsoittimet, haitari, säkkipilli ym.

### Muut jäsenet/tukihenkilöt

* Jimang: laulu, taustalaulu, kerronta
* YUUKI: laulu, taustalaulu
* KAORI: laulu, taustalaulu
* RIKKI: laulu, taustalaulu
* REMI: laulu, taustalaulu
* Kyoko Osako: kosketinsoittimet
* Shigeru Tamura: basso
* Yokoyan: albumien kansitaide

### Entiset jäsenet

* Aramary: laulu, taustalaulu, kerronta (Erosi yhtyeestä vuonna 2006 tuntemattomasta syystä. Nykyisin Rain Note-yhtyeen jäsen.)

Aiheesta muualla
----------------

* Aramarin kotisivusto (japaniksi)
* Jimangin virallinen kotisivusto (japaniksi)
* Sound Horizon official website. Sound Horizonin virallinen sivusto (japaniksi)
* White Crow. Sound Horizonin kansainvälinen fanisivusto (englanniksi)
**Yhdistynyt myöhempien aikojen pyhien Jeesuksen Kristuksen kirkko** (engl. *United Latter-day Church of Jesus Christ*, tunnetaan myös lyhenteellä *ULDC* ja nimillä *United Latter-day Church of Jesus Christ International*, *United Latter-day Church* ja *United Latter-day Church International*) on myöhempien aikojen pyhien liikkeeseen kuuluva fundamentalistinen yhteisö. Tällä hetkellä yhteisö toimii neljässä Yhdysvaltain osavaltiossa ja kolmessa muussa maassa. 

Vuodesta 2007 kirkon johtajana on toiminut Steven H. Tucker, joka valittiin virkaansa Heber G. Smithin kuoleman jälkeen.

Jäsenistö
---------

Yhdistyneeseen myöhempien aikojen pyhien kirkkoon kuuluu 100–200 jäsentä. Jäseniä asuu Utahissa, Kaliforniassa, Arizonassa ja Wyomingissa sekä kolmessa muussa valtiossa.

Opit
----

Kirkko opettaa moniavioisuuden periaatetta. Sen mukaan miehellä on oltava useita vaimoja päästäkseen Jumalan välittömään läsnäoloon eli "korotukseen". Fundamentalistisen myöhempien aikojen pyhien Jeesuksen Kristuksen kirkon tavoin yhdistynyt kirkko opettaa, että miehellä on oltava vähintään kolme vaimoa päästäkseen korotukseen. Useimpien muiden mormoniryhmittymien tavoin Yhdistynyt myöhempien aikojen pyhien kirkko opettaa ihmiselle olevan mahdollista kehittyä kuolemansa jälkeen Jumalaksi, mikäli hän on ollut uskollinen Jumalan kanssa solmimilleen liitoille. 

Kirkko soveltaa "sijoituksen lakia" (engl. *Law of Placing*). Sen mukaan liikkeen jäsenet eivät itse valitse puolisoaan, vaan kirkon johtajat valitsevat heille puolison rukoiltuaan asian puolesta. Kirkon johtajat voivat myös ottaa kirkkoon kuuluvan miehen vaimon ja antaa hänet "arvokkaammalle" jäsenelle.

Kirkko kehottaa myös jäseniään soveltamaan "pyhityksen lakia" eli jakamaan omaisuutensa jäsenten kesken. Tämä merkitsee siis eräänlaisessa yhteistaloudessa asumista. Pyhityksen laki ei kuitenkaan ole kirkon jäsenille pakollinen, ja osa jäsenistä elääkin yksityistalouksissa ja hallitsee omaa omaisuuttaan.

Sekä miehet että naiset seuraavat tarkkaa pukukoodia. Naisia kehotetaan käyttämään hametta tai mekkoa ja kasvattamaan pitkät hiukset. Miehillä on yleensä yksinkertaiset vaatteet, yleensä paita ja suorat housut. Useimmat yhteisön jäsenet käyttävät kotona tehtyjä vaatteita. Lisäksi jäsenet käyttävät 1800-luvun mallista garmenttia. Jäsenet eivät saa käyttää tatuointeja eivätkä lävistyksiä, ja naisten make-upin tulisi olla huomaamatonta. 

Yhdistynyt kirkko opettaa kaikkien olevan tervetulleita Herran työhön, rodusta, kansallisuudesta ja taustasta huolimatta. Kuitenkaan kirkko ei suostu vihkimään mustaihoisia jäseniään pappeuteen. Sen mukaan Myöhempien aikojen pyhien Jeesuksen Kristuksen kirkko oli väärässä avatessaan pappeuden 1978 myös mustaihoisille.
**Majhemout Diop** (30. syyskuuta 1922 Saint-Louis – 27. tammikuuta 2007 Dakar) oli senegalilainen farmaseutti, yhteiskuntatieteilijä ja poliitikko.

Diop syntyi siirtomaavirkailijan perheeseen. Hän kävi koulunsa Saint-Louisissa ja Dakarissa ja valmistui farmaseutiksi Ranskan Länsi-Afrikan lääketieteellisestä korkeakoulusta vuonna 1947. Diop jatkoi opintojaan Ranskassa ja työskenteli siirtomaahallinnossa. Hän oli perustamassa Afrikkalaista itsenäisyypuoluetta PAI:ta vuonna 1957. Marxilais-leniniläinen PAI kiellettiin Senegalin itsenäistyessä vuonna 1960. Puolue jatkoi toimintaansa maan alla ja Diop toimi sen johtajana ulkomailta käsin.

Diop suoritti tohtorin tutkinnon Neuvostoliiton tiedeakatemian Afrikka-instituutissa vuonna 1971 ja työskenteli yhteiskuntatieteiden tutkijana Malin pääkaupungissa Bamakossa. Hän solmi vuonna 1976 Senegalin presidentin Léopold Sédar Senghorin kanssa sopimuksen, jonka turvin hän palasi kotimaahansa ja ryhtyi siellä apteekkariksi. Diop, joka oli syrjäytetty PAI:n johdosta vuonna 1967, perusti vuonna 1976 uuden samannimisen puolueen, joka kilpaili alkuperäisen puolueen ja siitä eronneiden ryhmien kanssa. Presidentti Abdou Diouf nimitti Diopin Senegalin senaatin jäseneksi vuonna 1998.

Lähteet
-------

1. 1 2 3  *Dictionary of African Biography*, s. 220–221. New York: Oxford University Press, 2012. ISBN 978-0-19-538207-5.
2. ↑  Pascal Bianchini: Les paradoxes du Parti africain de l’indépendance (PAI) au Sénégal autour de la décennie 1960 *Galsenspring*. Viitattu 20.6.2020.
3. ↑  Sy, Seydou Madani: *Les régimes politiques sénégalais de l’indépendance à l’alternance politique 1960–2008*, s. 235. Paris: Karthala, 2009. ISBN 9956-469-05-X.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Muut | 
* IdRef

 |

 |
Reitin länsipäässä rata laskee jyrkästi kohti Montreux’tä ja Genevenjärveä.
 MOBin juna Gstaadissa.
MOBin ja BLS:n junat Zweisimmenissä.
**Compagnie du Chemin de fer Montreux Oberland bernois SA** (saks. *Montreux Berner Oberland Bahn AG*, lyhenne **MOB**) on sveitsiläinen rautatieyhtiö, joka omistaa rautatien ja harjoittaa rautatieliikennettä Lounais-Sveitsissä, Vaud’n ja Bernin kantoneissa välillä Montreux–Lenk. Radan varrella on tunnettuja talviurheilukeskuksia kuten Château-d’OEx, Rougemont, Gstaad, Saanenmöser ja Zweisimmen.

MOB kuuluu vaud’laiseen *GoldenPass* -markkinointiyhteenliittymään, jonka muut yhtiöt ovat Transports Montreux-Vevey-Riviera SA (MVR), *Garage Parc Montreux Gare SA* (GPMG) ja *Voyages et Services Automobiles MOB SA* (VSA).

Historiaa
---------

MOBin rautatie rakennettiin ja otettiin käyttöön vaiheittain vuosina 1901–1912:

* Montreux – Les Avants, vuonna 1901
* Les Avants – Montbovon, vuonna 1903
* Montbovon – Château-d’OEx – Gstaad, vuonna 1904
* Gstaad – Zweisimmen, vuonna 1905
* Zweisimmen – Lenk, vuonna 1912.

Toiminta
--------

MOB omistaa radan lisäksi radalla käytettävän junakaluston sekä asema- ym. tiloja. Yhtiön liikevaihto oli vuonna 2015 74 milj. Sfr, josta lipputulojen osuus oli noin viidennes. Henkilöstön määrä oli 348.

Rataverkko
----------

MOBin radan pituus on 74 kilometriä. Rataverkko on kapearaiteinen (1 000 mm). Radan korkeusero on 880 metriä: matalin kohta Montreux’ssä (395 m mpy.) ja korkein kohta Saanenmöserissä (1 275 m mpy.). Rautatien jyrkin osuus on välillä Montreux–Montbovon (73 promillea). Rata on sähköistetty (900 V, tasajännite).

Yhtiön rata liittyy teknisesti Montbovonissa TPF:n rataverkkoon. Vaihtoyhteys on lisäksi Montreux’ssä SBB:n juniin ja Zweisimmenissä BLS:n juniin.

Junaliikenne
------------

MOBin junilla kulki vuonna 2015 noin 3,0 miljoonaa matkustajaa, suurelta osin matkailijoita.

Lähteet
-------

* Schweers, Hans; Wall, Henning; et al.: *Eisenbahnatlas Schweiz*. Sveitsin rautatiekartasto, s. 31, 42–44, 72–73. Köln, Saksa: Verlag Schweers + Wall GmbH, 2012. ISBN 978-3-89494-130-7. (saksaksi), (ranskaksi), (italiaksi), (englanniksi)

### Viitteet

1. ↑  Internet excerpt (Yhtiön tiedot Vaud’n kantonin kaupparekisterissä 22.7.2016) *rc2.vd.ch*.  Arkistoitu 18.8.2016. Viitattu 25.7.2016. (ranskaksi)
2. ↑  About Goldenpass (GoldenPass-yhtiöiden esittely) *goldenpass.ch*.  Arkistoitu 11.7.2016. Viitattu 25.7.2016. (englanniksi)
3. 1 2 3  Geschäftsbericht 2015 (MOBin vuosikertomus vuodelta 2015) *goldenpass.ch*.  Arkistoitu 8.8.2016. Viitattu 25.7.2016. (saksaksi)
4. ↑  Wägli, Hans G.: *Bahnprofil Schweiz. Le rail suisse en profil. CH+*. Teoksen *Schienennetz Schweiz, Réseau ferré suisse* erillinen liite. Zürich: AS Verlag & Buchkonzept AG, 2010. ISBN 978-3-909111-74-9. (saksaksi), (ranskaksi)

Aiheesta muualla
----------------

* Kuvia tai muita tiedostoja aiheesta **Compagnie du Chemin de fer Montreux Oberland bernois** Wikimedia Commonsissa
**Sound of Music** on Richard Rodgers ja Oscar Hammerstein II Broadway-musikaali vuodelta 1959. He toivat Maria Augusta Trappin muistelmiin *Laulava Trappin perhe* löyhästi pohjautuvan teoksen teatteriin. Musikaali sisältää muun muassa tunnetut laulut: "Kun vuorelle käyn", "Mikä vois olla sen mukavampaa", "Do-Re-Mi" ja "Edelweiss". *The Sound of Music* oli viimeinen yhteistyö, jonka maineikas musikaalientekijäduo Richard Rodgers ja Oscar Hammerstein tekivät yhdessä, sillä Hammerstein kuoli pian musikaalin valmistumisen jälkeen. Hän ei ehtinyt nähdä elokuvaa.

Musikaali perustuu löyhästi Maria von Trappin ja hänen perheensä elämään. Monia yksityiskohtia ja pääjuoni on lainattu Maria von Trappin kirjasta, mutta useita oleellisia seikkoja von Trappin perheestä muunneltiin musikaaliin. Esimerkiksi ainoastaan kapteeni esiintyy musikaalissa oikealla nimellään. Marian oikea nimi oli todellisuudessa Maria Augusta Kutchera, ei Maria Rainer, kuten musikaalissa. Kapteeni oli leski, ja perheessä oli seitsemän lasta, mutta musikaaliin lasten nimet ja iät muutettiin. Todellisuudessa perheen vanhin lapsi ei edes ollut tyttö vaan poika Rupert. Rupertia (joka oli musikaalin Friedrichin esikuva) seurasivat sisarussarjassa Agathe (Liesl), Maria Franziska (Louisa), Werner (Kurt), Hedwig (Brigitta), Johanna (Marta) ja Martina (Gretl). 

Oikea kapteeni von Trapp (Georg von Trapp), toisin kuin musikaalissa, oli hyvin lempeä ja rakastava isä, kun taas oikea Maria oli, toisin kuin musikaalissa, sangen temperamenttinen, äkkipikainen ja päättäväinen. 

Suomessa *Sound of Musicista* on tehty 2010-luvun loppuun mennessä ainakin kolmisenkymmentä produktiota useissa ammatti- ja harrastajateattereissa sekä suomeksi että ruotsiksi.

Juoni
-----

Tarinassa nunna Maria lähetetään itävaltalaisen leski-kapteeni von Trappin seitsemän lapsen kotiopettajaksi. Rakastettava Maria tuo musiikin iloa lapsilaumaan, mutta ankara kapteeni ei sitä voi ensin hyväksyä. Lopulta Maria ja kapteeni kuitenkin rakastuvat palavasti toisiinsa. Sitten he menevät naimisiin. Tarinan loppupuolella koko perhe pakenee natseja Alppien yli.

Lähteet
-------

1. ↑  The Real Captain von Trapp *The Sound Of Music Guide*.  Arkistoitu 22.12.2016. Viitattu 10.4.2016.
2. ↑  The Real Maria von Trapp *The Sound Of Music Guide*.  Arkistoitu 12.4.2016. Viitattu 10.4.2016.
3. ↑  Haku 'Sound of Music' (Kirjoita esitys haun hakukentän Esitys kohtaan "Sound of Music") *Ilona-esitystietokanta*. Teatterin tiedotuskeskus. Viitattu 23.5.2019.

Aiheesta muualla
----------------

* Kuvia tai muita tiedostoja aiheesta **Sound of Music (musikaali)** Wikimedia Commonsissa
**Majd al-Kurum** on kylä Israelissa Pohjoisella hallintoalueella. Sen asukkaiden enemmistö on islaminuskoisia arabeja. Vuoden 2018 lopussa kylän asukasluku oli 15 292.

Maantiede
---------

Valokuva vuodelta 1948.
Majd al-Kurum sijaitsee Israelin pohjoisosassa noin 16 kilometriä Akkon kaupungista itään.

Historia
--------

Nykyinen Majd al-Kurum on joskus yhdistetty Talmudin paikannimeen Bet Kerem, joka viittaa viinitarhoihin. Alueen on sanottu olleen tunnettu hedelmällisestä maastaan ja runsaista veden lähteistään.

Israelilaiset joukot valtasivat Majd al-Kurumin kylän Israelin itsenäisyyssodan aikana 30. lokakuuta 1948. Oma kuntansa kylästä tuli vuonna 1964.

Talous
------

Paikalliset harjoittavat esimerkiksi maanviljelyä hedelmiä, oliiveja ja vihanneksia kasvattaen. Kylässä on myös esimerkiksi pienimuotoista elintarviketeollisuutta.

Väestö
------

Majd al-Kurumin asukasluku oli vuoden 2018 lopussa 15 292. Vuonna 2002 vastaava luku oli 11 400 ja vuonna 1969 3 690. Kylän asukaat ovat pääasiassa sunnalaisia arabeja.

Lähteet
-------

1. 1 2 3 4 5  Fred Skolnik ja Michael Berenbaum: *Encyclopaedia Judaica Volume 13 Lif-Mek*, s. 407. Thomson Gale, 2007. ISBN 978-0-02-865928-2. (englanniksi)
2. ↑  List of localities, in Alphabetical order (pdf) Central Bureau of Statistics. Viitattu 18.10.2019. (englanniksi)
**Commonwealthvuoret** ovat Etelämantereella sijaitseva vuorijono, joka sijaitsee eteläisellä leveyspiirillä 84° 18' 0" ja itäisellä pituuspiirillä 172° 19' 59". Vuorijono on 161 kilometriä pitkä, ja se rajaa Beardmorejäätikön itäpuolta ja ulottuu Rossin jäähyllyltä Keltiejäätikölle etelästä pohjoiseen. Commonwealthvuoret löydettiin joulukuussa 1908; vuoret löysi vuoden 1907–1909 Ison-Britannian Etelämantereen tutkimusretkikunta, joka nimesi ne Australian liittovaltion (eng. *Commonwealth of Australia*) mukaan. Nimi annettiin siksi, koska Australia oli tukenut tutkimusretkeä paljon. Commonwealthvuorten korkein kohta on 4000 metrin korkeudessa sijaitseva Flat Top. Muita huippukohtia ovat Donaldson, Macdonald, Hermanson, Deakin ja Gray Peak.

Lähteet
-------

1. ↑  Commonwealth Range, Antarctica *www.mindat.org*. Viitattu 30.8.2022. (englanniksi)
2. 1 2  Commonwealth Range *www.peakbagger.com*.  1.11.2004. Viitattu 30.8.2022. (englanniksi)
3. ↑  Commonwealth Range: Antarctica *geographic.org*. Viitattu 30.8.2022. (englanniksi)
4. 1 2  Commonwealth Range *Antarctica NZ*. Antarctica New Zealand. Viitattu 30.8.2022. (englanniksi)
**Waiblingen** on kaupunki Baden-Württembergin osavaltiossa, eteläisessä Saksassa. Se kuuluu Stuttgartin hallintopiiriin ja on Rems-Murr-Kreisin piirikunnan keskuskaupunki. Se sijaitsee noin 15 kilometriä koilliseen Stuttgartista ja on osa sen metropolialuetta. Kesäkuun 2022 lopussa Waiblingenissa oli 55 969 asukasta.

Historia
--------

Waiblingenin vanha raatihuone.
Varhaisin tunnettu maininta Waiblingenistä on peräisin vuodelta 885, jolloin se mainittiin karolingisessa asiakirjassa. Waiblingenille myönnettiin kaupunginoikeudet vuonna 1250. Kolmikymmenvuotisessa sodassa vuonna 1634 kaupunki tuhottiin lähes täysin. Se jälleenrakennettiin sodan jälkeen, ja kaupungin nykyinen vanhakaupunki on peräisin vuosilta 1640–1700.

Waiblingenin asukasluku ylitti 20 000 asukkaan rajapyykin vuoden 1960 tienoilla. 1. joulukuuta 1971 kaupunkiin liitettiin Beinsteinin kunta ja 1. tammikuuta 1975 Bittenfeldin, Hegnachin, Hohenackerin ja Neustadtin kunnat.

Lähteet
-------

1. 1 2  Bevölkerung der Gemeinden Baden-Württembergs am 30. Juni 2022 (PDF) (s. 7) Statistisches Landesamt Baden-Württemberg. Viitattu 6.6.2023. (saksaksi)

Aiheesta muualla
----------------

* Kuvia tai muita tiedostoja aiheesta **Waiblingen** Wikimedia Commonsissa

* Kaupungin verkkosivusto (saksaksi)
**Astyokhe** (m.kreik. Αστυοχη) oli kreikkalaisessa mytologiassa useamman eri naishahmon nimi.

Laomedonin tytär
----------------

Astyokhe, Troijan kuninkaan Laomedonin tytär, oli Priamoksen sisar, Telefoksen puoliso ja Eurypyloksen äiti.[1]

Aktorin tytär
-------------

Astyokhe, Aktorin tytär, synnytti Areelle Askalafoksen.[2]

Simoeisin tytär
---------------

Astyokhe, jokijumala Simoeisin tytär, oli Dardanian Erikhthonioksen puoliso ja Trosin äiti.[3]

Atreuksen tytär
---------------

Astyokhe, Atreuksen tytär, oli Agamemnonin ja Menelaoksen sisar, Strofioksen puoliso ja Pyladeksen äiti.[4] Häneen ilmeisesti viitataan myös nimellä Anaksibia.[5]

Amfionin tytär
--------------

Astyokhe, Amfionin ja Nioben tytär, jonka Artemis surmasi nuolillaan sen jälkeen kun hänen äitinsä pilkkasi Leto tämän lapsien lukumäärästä.[6]

Fylaksen tytär
--------------

Astyokhe, Efyran kuninkaan Fylaksen tytär, jonka kanssa Herakles makasi valloitettuaan kaupungin. Suhteen tuloksena syntyi Tlepolemos.[7][8]

Lähteet
-------

1. ↑  Apollodoros: *Bibliotheke* ('Kirjasto') Epitomi 6.15c (engl. käännös).
2. ↑  Pausanias: *Periegesis tes Hellados* ('Kreikan kuvaus') 9.37.7 (engl. käännös).
3. ↑  Apollodoros: *Bibliotheke* ('Kirjasto') 3.12.2 (engl. käännös).
4. ↑  Hyginus: *Fabulae* cxvii (engl. käännös).
5. ↑  Hesiodos: *Naisten luettelo* Frag. 69 (engl. käännös)
6. ↑  Apollodoros: *Bibliotheke* ('Kirjasto') 3.5.6 (engl. käännös).
7. ↑  Apollodoros: *Bibliotheke* ('Kirjasto') 2.7.6 (engl. käännös).
8. ↑  Apollodoros: *Bibliotheke* ('Kirjasto') Epitomi 3.13 (engl. käännös).
Honolulu ja Waikiki nähtynä Diamond Headilta.
**Waikiki** (havaijiksi *Waikīkī*) on Honolulun kaupunginosa, joka sijaitsee Oahun saaren etelärannalla, Havaijilla. Waikiki Beach on Waikikin ranta-alue ja yksi maailman tunnetuimmista rannoista. Waikiki ulottuu pohjoisen ja lännen suunnasta Ala Wai Canalilta Diamond Head -tulivuorelle itään. Waikiki on havaijia ja tarkoittaa *suihkuavaa vettä*. Waikiki on ollut pitkään rentoutumispaikka, jossa vietetään luksuslomaa. Jo 1800-luvun Havaijin kuninkaalliset pitivät ranta-aluetta juhla- ja rentoutumispaikkanaan.

Waikiki Beach auringon laskiessa.
Nykyään Waikikin alue rantoineen on turismin keskus Havaijilla. Ranta-alueelta kohoavat korkeat, suurimpien ketjujen modernit hotellikompleksit. Alueen vanhin hotelli, Moana Surfrider, on yhä samalla paikalla, johon se pystytettiin vuonna 1901.

Waikikin ranta kärsii monen muun rannan tavoin eroosiosta ja rantaa hoidetaan muun muassa korvaamalla aaltojen viemää hiekkaa. Hiekkaa tuotiin laivoilla ja proomuilla jo 1920- ja 1930-luvuilla jopa Manhattan Beachiltä Kaliforniasta asti.

Lähteet
-------

* gohawaii.com
* Moana Surfrider

### Viitteet

1. ↑  Oahu *britannica.com*. Encyclopedia Britannica, Inc. Viitattu 30.12.2021. (englanniksi)

Aiheesta muualla
----------------

* Kuvia tai muita tiedostoja aiheesta **Waikiki** Wikimedia Commonsissa
**Unity Tower** (lempinimeltään *Szkieletor*) on 102,5 metriä korkea vuonna 2019 valmistunut tornitalo Krakovassa, Puolassa. Siitä piti alun perin tulla Puolan kansallisen teknisen järjestön paikallinen pääkonttori (*Naczelan Organizacja Techniczna* eli *NOT*) ja sen nimeksi piti tulla **NOT Tower**. Talon rakennus alkoi vuonna 1975 mutta pysähtyi vuonna 1981 taloudellisten rajoitusten ja Puolaan siihen aikaan voimaan tulleen sotilaslain vuoksi. Valmistus alkoi uudelleen maaliskuussa 2016 ja rakennus avattiin lopulta lokakuussa 2020.

Rakennus sijaitsee Mogilskie-liikenneympyrän (*Rondo Mogilskie*) ja Krakovan taloudellisen yliopiston lähellä. Se on Krakovan toiseksi korkein rakennus K1:n jälkeen lukuun ottamatta antenneja (standardimääritelmä).

Koska pitkään keskeneräisenä ollut rakennus muistutti luurankoa, sille annettiin lempinimi Skeletorin, He-Manin arkkivihollisen mukaan, koska sarja oli siihen aikaan suosittu Puolassa.

Lähteet
-------

1. ↑  Ogórek, Piotr: Przebudowa "Szkieletora". To już oficjalnie plac budowy *Gazeta Krakowska*.  3.3.2016. Viitattu 15.12.2022. (puolaksi)
2. ↑  Baranowski, Bartłomiej: Po 45 latach słynny krakowski "Szkieletor" został ukończony - historia jednego z najsłynniejszych budynków w Polsce *Domiporta*.  5.10.2020. Viitattu 15.12.2022. (puolaksi)

Aiheesta muualla
----------------

* Kuvia tai muita tiedostoja aiheesta **Unity Tower** Wikimedia Commonsissa

* Virallinen sivu
Mark Sykes 1918.
**Tatton Benvenuto Mark Sykes**, 6. baronetti (16. maaliskuuta 1879 – 16. helmikuuta 1919) oli brittiläinen matkailija, konservatiivipuolueen poliitikko ja diplomaatti, joka tunnetaan erityisesti osuudestaan Lähi-idän asioissa ensimmäisen maailmansodan aikana.

1916 Sykes ja ranskalainen diplomaatti François Georges-Picot neuvottelivat Sykes–Picot-sopimuksen, jossa Ranska ja Iso-Britannia sopivat Osmanien valtakunnan alueiden jakamisesta Lähi-idässä sodan jälkeen.

Sykes kuoli espanjantautiin 1919. 2000-luvulla Sykesin jälkeläiset antoivat tutkijoille luvan nostaa Sykesin ruumis haudasta, sillä he uskoivat lyijyarkun säästäneen espanjantaudin perimän.

Scott Andersonin mukaan Mark Sykesiä on jälkikäteen syytetty lännen omaksumista tuhoisista poliittisista linjoista Lähi-idässä.

Lähteet
-------

* Anderson, Scott: *Lawrence in Arabia: War, Deceit, Imperial Folly and the Making of the Modern Middle East*. Doubleday, 2013. ISBN 978-0-385-53293-8. (englanniksi)

### Viitteet

1. ↑  Anderson, s. 162–164.
2. ↑  Korda, Michael: *Hero: The Life and Legend of Lawrence of Arabia*, s. 476–477. Harper, 2010. ISBN 978-0-06-171261-6. (englanniksi)
3. ↑  Body exhumed in fight against flu *bbc.co.uk*. Viitattu 29.10.2014. (englanniksi)
4. ↑  Anderson, s. 495–496.

Aiheesta muualla
----------------

* Kuvia tai muita tiedostoja aiheesta **Mark Sykes** Wikimedia Commonsissa

* The papers of Sir Mark Sykes 1879-1919 britishonlinearchives.co.uk (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Henkilöt | 
* Commonwealth War Graves Commission
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mark Sykes
United States House Committee on Financial Servicesin istunto
**United States House Committee on Financial Services** on Yhdysvaltojen edustajainhuoneen valiokunta, joka valvoo finanssipalvelualaa, kuten arvopapereita, vakuutuksia, pankkeja ja asuntokauppaa. Sen valvonnassa ovat lisäksi liittovarantojärjestelmä, valtiovarainministeriö ja arvopaperimarkkinoita valvova elin United States Securities and Exchange Commission.

Alivaliokunnat
--------------

United States House Committee on Financial Services on jaettu kuuteen alivaliokuntaan:

* *Capital Markets, Insurance, and Government Sponsored Enterprises* ("pääoma- ja vakuutusmarkkinat sekä hallituksen yritykset")
* *Financial Institutions and Consumer Credit* ("finanssilaitokset ja kulutusluotto")
* *Housing and Community Opportunity*
* *Domestic Monetary Policy and Technology* ("kotimaan rahapolitiikka ja tekniikka")
* *International Monetary Policy and Trade* ("kansainvälinen rahapolitiikka ja kauppa")
* *Oversight and Investigations* ("valvonta ja tutkimukset")

Lähteet
-------

1. ↑  Committee/Subcommittee Jurisdiction House Financial Services Committee.  Arkistoitu 5.1.2010. Viitattu 14.1.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **United States House Committee on Financial Services**.
* Valiokunnan kotisivut (englanniksi)
**Kiira Katariina Väänänen** (s. 6. tammikuuta 1999 Varpaisjärvi) on suomalainen moukarinheittäjä. Hän edustaa Varpaisjärven Virettä, ja on pituudeltaan 170 cm. Häntä valmentaa Leena Paldanius.

Väänänen saavutti Tbilisin Euroopan nuorten olympiafestivaaleilla 2015 hopeaa tuloksella 64,24 (3-kiloinen moukari). Seuraavana vuonna hän sai niin ikään Tbilisissä käydyissä alle 18-vuotiaiden EM-kilpailuissa pronssia tuloksella 66,00 (3 kg moukari). Grosseton alle 20-vuotiaiden EM-kilpailuissa 2017 hän oli seitsemäs ja Tampereen saman ikäluokan MM-kilpailuissa 2018 kahdeksas. Hän sijoittui yhdeksänneksi Gävlen alle 23-vuotiaiden EM-kilpailuissa 2019. Hän saavutti saman ikäluokan EM-kilpailuissa pronssia Tallinnassa 2021 tuloksella 65,98.

Väänänen on saavuttanut moukarin talvi-SM-kilpailuissa hopeaa 2021 ja 2022 ja pronssia 2023. Kalevan kisoissa hän on sijoittunut parhaimmillaan neljänneksi 2018.

Väänänen heitti ennätyksensä 66,99 Lahdessa 25. toukokuuta 2022.

Lähteet
-------

1. 1 2 3 4  Kiira Väänänen Tilastopaja (vaatii kirjautumisen, maksullinen palvelu).
2. 1 2 3  Kiira Väänänen Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Asukasoikeus** on aiemmin käytössä ollut nimitys, joka tarkoitti vakaata hallintaoikeutta valtion omistamaan maatilaan eli kruununtilaan. Tilan haltija ja hänen perillisensä saivat viljellä tilaa määräämättömän ajan, kunhan hoitivat sitä määräysten mukaisesti ja maksoivat veronsa.[1]

Ruotsissa hallintaoikeus toisen maahan kehittyi lampuotijärjestelmästä. Alkuaan kruunu antoi maataan lampuodin viljeltäväksi määräajaksi sovittua vuokraa vastaan. Melko pian yleistyi tapa, että velvollisuutensa täyttävät lampuodit saivat asua ja viljellä tilaa sukupolvesta toiseen. Kaarle XI antoi asiasta asetukset 1684 ja 1695. Ne koskivat kruununratsutiloja ja sellaisia kruununtiloja, joiden vero meni sotalaitoksen ylläpitoon. Asukkaiden hallintaoikeus oli kuitenkin epävakaa, kunnes annettiin perustuslain luonteinen asetus 21. helmikuuta 1789. Sen mukaan asukas ja hänen lapsensa saivat pitää tilaa häiritsemättä, kunhan hoitivat maata ja rakennuksia hyvin. Lisäksi asukkaalla oli oikeus lunastaa tila itselleen säädetyssä järjestyksessä (perinnöksiosto).[2]

Suomen kruununtilojen asukasoikeus järjestettiin asetuksella 6. kesäkuuta 1883 (26/1883). Asetusta muutettiin osittain 20. elokuuta 1887. Asetuksen mukaan tilan hallintaoikeus jatkui määräämättömän ajan, ellei asukas laiminlyönyt tilan hoitoa tai jättänyt verojaan maksamatta (verohylky). Asukkaan kuollessa perilliset eivät ilman muuta saaneet tilaa haltuunsa, vaan heillä oli oikeus tulla hyväksytyiksi tilanpidon jatkajina. Asukasoikeutta ei voinut lahjoittaa eikä testamentata, mutta sen voi myymällä tai vaihtaen luovuttaa toiselle. Luovutus tuli päteväksi, kun maaherra hyväksyi ja otti ostajan asukkaaksi. Asukasoikeus oli myös ulosmittauskelpoinen asukkaan velasta.[2] Asetusta muutettiin uudelleen 1937 (laki 260/1937) ja se kumottiin lailla maakaaren voimaanpanosta annetun lain muuttamisesta (1125/1996, 2 §), joka tuli voimaan vuoden 1997 alussa.

Lähteet
-------

1. ↑  *Otavan iso tietosanakirja,* Otava 1960–1965.
2. 1 2  *Iso tietosanakirja,* Otava 1931–1939.
| Kiipeilyolympialaisissa 2020 |
| --- |
| Turnaus |
| Miehet  Naiset |
| 

---

|  |  |
| --- | --- |
|  | 2024 > |

 |

**Kiipeilyssä** kilpailtiin **Tokion 2020 kesäolympialaisissa** ensimmäistä kertaa. Kilpailutapahtumat käytiin Aomi Urban Sports Parkissa. Sekä naisille että miehille oli omat kilpailut. Kilpailu koostui kolmesta osasta: seinäkiipeilyssä oli sekä nopeuskilpailu että köysikiipeilyssä. Näiden lisäksi yksi osa oli boulderointi. 

Ainoa maa, jonka urheilijat saavuttivat enemmän kuin yhden mitalin, oli Japani, mutta kullat menivät Espanjan ja Slovenian urheilijoille.

Aikataulu
---------

Lähde:

|  | Ti 3 | Ke 4 | To 5 | Pe 6 |
| --- | --- | --- | --- | --- |
| Miehet | Karsinnat |  | Loppukilpailut |  |
| Naiset |  | Karsinnat |  | Loppukilpailut |
|

Mitaliyhteenveto
----------------

| Laji | Kultaa | Hopeaa | Pronssia |
| --- | --- | --- | --- |
| Miehet  *tiedot* |  Alberto Ginés LópezEspanja (ESP) |  Nathaniel ColemanYhdysvallat (USA) |  Jakob SchubertItävalta (AUT) |
| Naiset  *tiedot* |  Janja GarnbretSlovenia (SLO) |  Mihō NonakaJapani (JPN) |  Akiyo NoguchiJapani (JPN) |

Mitalitaulukko
--------------

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Espanja | 1 | 0 | 0 | 1 |
|  Slovenia | 1 | 0 | 0 | 1 |
| 3. |  Japani | 0 | 1 | 1 | 2 |
| 4. |  Yhdysvallat | 0 | 1 | 0 | 1 |
| 5. |  Itävalta | 0 | 0 | 1 | 1 |
| Yhteensä | 2 | 2 | 2 | 6 |

Lähteet
-------

1. ↑  Sport Climbing tokyo2020.org. Viitattu 8.7.2019. (englanniksi)
2. 1 2  Olympic Competition Schedule Tokyo2020. Viitattu 8.7.2019. (englanniksi)

Kesäolympialaisten 2020 lajit ja kilpailutapahtumat
Ammunta | Baseball | Golf | Jalkapallo | Jousiammunta | Judo | Karate | Kiipeily | Koripallo | Käsipallo | Lainelautailu | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Rullalautailu | Softball | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Charles Sheeler, *Skyscrapers* (1922)
**Presisionismi** (engl. *precisionism* < *precision*, 'tarkkuus') oli yhdysvaltalainen taidesuuntaus, joka oli suosiossa etenkin 1920-luvulla. Presisionistit eivät olleet varsinainen koulukunta, eivätkä he julkaisseet muodollista ohjelmaa tai julkilausumia. He kuitenkin järjestivät yhteisnäyttelyitä, etenkin New Yorkin Daniel Galleryssa 1920-luvulla. Presisionisteilla oli merkittävä vaikutus myöhempään pop-taiteeseen.

Presisionismin juuret olivat kubismissa, futurismissa ja orfismissa. Presisionistit kuvasivat kaupunki- ja maalaishorisontteja, rakennuksia, tehtaita, savupiippuja ja koneita; aina ilman ihmishahmoja tai ihmisen vaikutusta, ja osittain abstraktisesti. Maalausten valo oli kirkasta ja terävää, muodot geometrisia, pinnat sileitä ja linjat teräviä. Presisionistit eivät olleet yhteiskuntakriittisiä, vaan he etäännyttivät itsensä ja katsojan aiheestaan.

Suuntauksen tunnetuimpia edustajia olivat Charles Demuth, Charles Sheeler, Ralston Crawford, Preston Dickinson, Niles Spencer ja Georgia O’Keeffe.

* Charles Demuth, Aucassin and Nicolette, 1921Charles Demuth, *Aucassin and Nicolette*, 1921
* Charles Demuth, I Saw the Figure 5 in Gold, 1928Charles Demuth, *I Saw the Figure 5 in Gold*, 1928
* Morton Schamberg, Telephone, 1916Morton Schamberg, *Telephone*, 1916
* Stuart Davis, Steeple and Street, 1922Stuart Davis, *Steeple and Street*, 1922

Lähteet
-------

1. 1 2 3  Precisionism Encyclopaedia Britannica Online Academic Edition. Viitattu 30.8.2014.
**Asuinympäristö** tarkoittaa ihmisten asuntoja, asujia ja lähiympäristöä, mutta myös alueen palveluja ja toimintamahdollisuuksia. Jos asuinympäristö tarjoaa pelkkää asumista ilman palveluja, asukkaat pitävät aluetta epäviihtyisänä.

Asuinympäristön tutkimus alkoi siitä havainnosta, että 1970-luvun uudet niin sanotut nukkumalähiöt eivät olleet niin viihtyisiä kuin jotkut vanhat asuinalueet. Niitä tutkittaessa on havaittu, että asuinympäristöllä tulisi olla toiminnallista monipuolisuutta ja sen synnyttämää kiinteyttä. Tätä kehitetään aluesuunnittelulla, josta kunnat huolehtivat.

Yksin asuminen on yhä yleisempää, ja se lisää yksinäisyyttä. Asumismuotoja kehitetään siten, että ne tarjoaisivat mahdollisuuksia kanssakäymiseen ja yhteistyöhön naapurien kesken. Yhteisöllisessä asumisessa naapurit voivat hallita yhteistiloja, joissa voi tehdä keittiötöitä, askartelua, päivähoitoa tai ansiotyötä. Yleensä jokaisella ruokakunnalla on kuitenkin yksityiset tilansa.

Lainsäädännön mukaan asuinympäristön on oltava terveellinen. Alueiden käytön suunnittelulla "pyritään turvallisen, terveellisen, viihtyisän, sosiaalisesti toimivan ja eri väestöryhmien, kuten lasten, vanhusten ja vammaisten, tarpeet tyydyttävän elin- ja toimintaympäristön luomiseen".  Terveyttä vaarantavia ovat esimerkiksi erilaiset ympäristöhaitat.

Katso myös
----------

* Nimby

Lähteet
-------

1. 1 2 3 4  *Otavan suuri ensyklopedia. Täydennysosa 1*, s. 9606–9607, art. Asuinympäristö. Helsinki: Otava, 1986. ISBN 951-1-05124-5.
2. ↑  Maankäyttö- ja rakennuslaki 132/1999. 5 §. Finlex.
Johann Glauber
**Johann Rudolph Glauber** (1604–1668) oli saksalainen kemisti, joka tunnetaan etenkin rikkihapon (H2SO4) tuotantomenetelmien kehittämisestä.
Glauber valmisti rikkihappoa polttamalla rikkiä (S) ja kaliumnitraattia (KNO3) vesihöyryä sisältävässä astiassa. Hän totesi myös, että tällä tavoin saatu rikkihappo oli samaa ainetta, jota ennestään oli saatu kuumentamalla vihreää vihtrilliä eli ferrosulfaattia. Glauber keksi myös keinon, jolla rikkihaposta saadaan valmistettua typpihappoa (HNO3).

Glauber oli myös ensimmäinen tunnettu suolahapon valmistaja. Glauberin onnistui tässä käsittelemällä ruokasuolaa eli natriumkloridia rikkihapolla.

Glauber elätti itsensä valmistamalla erilaisia kemiallisia yhdisteitä, ja nykyisin glaubersuolan nimellä tunnetulle natrium­sulfaatille (Na2SO4·10H2O) nimen *sal mirabile*, koska hän uskoi sillä olevan ihmeellisiä lääke­tieteellisiä ominaisuuksia. Hänen kehittämänsä valmistusohjeet noin 30 yhdisteelle julkaistiin hänen elinaikanaan sekä alkukielellä saksaksi että englanninkielisinä käännöksiä. Glauberia kiinnosti yhdisteiden hyödyntäminen lääke-, värjäys- ja lannoiteteollisuudessa, ja kuuluisimmassa teoksessaan *Dess Teutschlands Wohlfarth* hän vaatii Saksan luonnonvarojen hyödyntämistä isänmaan vaurauden kehittämiseksi.

Glauber kehitti myös uudenlaisia uuneja, joiden avulla voitiin saavuttaa entistä korkeampia lämpö­tiloja.

Lähteet
-------

1. 1 2 3  Hudson, John: *Suurin tiede – kemian historia*, s. 69. Suomentanut Kimmo Pietiläinen. Helsinki: Art House, 2002. ISBN 951-884-346-5.
2. ↑  William Foster: *Kemian tarina*, s. 100-101. WSOY, 1934.
3. ↑  Encyclopedia Britannica 1911


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**President’s Awardsit** ovat kaksi vuosittain American Hockey Leaguessa jaettavaa palkintoa. Ensimmäinen annetaan AHL-organisaatiolle, joka on osoittanut huippuosaamista jään ulkopuolella. Toinen annetaan loistavasti esiintyneelle pelaajalle. Palkinnot jaettiin liigassa ensimmäisen kerran kaudella 2008-2009.

Ensimmäiset palkinnon saajat kaudella 2008-2009 olivat Manitoba Moose ja Alexandre Giroux. Pelaajapalkinnon voittanut ei ole kertaakaan kuulunut organisaatiopalkinnon saaneeseen joukkueeseen.

| Kausi | Organisaatiopalkinto | Pelaajapalkinto | Pelaajan joukkue |
| --- | --- | --- | --- |
| 2008-2009 | Manitoba Moose | Alexandre Giroux | Hershey Bears |
| 2009-2010 | Chicago Wolves | P.K. Subban | Hamilton Bulldogs |
| 2010-2011 | San Antonio Rampage | Bryan Helmer | Oklahoma City Barons |
| 2011-2012 | Providence Bruins | Cody Conacher | Norfolk Admirals |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:President's Awards